CELEX: 62018CN0336
Language: el
Date: 2018-05-23 00:00:00
Title: Υπόθεση C-336/18: Αίτηση προδικαστικής αποφάσεως την οποία υπέβαλε το Apelativen sad Sofia (Βουλγαρία) στις 23 Μαΐου 2018 — Ποινική διαδικασία κατά EP

201807200462012992018/C 276/323362018CJC27620180806EL01ELINFO_JUDICIAL20180523232311Υπόθεση C-336/18: Αίτηση προδικαστικής αποφάσεως την οποία υπέβαλε το Apelativen sad Sofia (Βουλγαρία) στις 23 Μαΐου 2018 — Ποινική διαδικασία κατά EP
 ---documentbreak--- C2762018EL2310120180523EL0032231231Αίτηση προδικαστικής αποφάσεως την οποία υπέβαλε το Apelativen sad Sofia (Βουλγαρία) στις 23 Μαΐου 2018 — Ποινική διαδικασία κατά EP
   (Υπόθεση C-336/18)2018/C 276/32Γλώσσα διαδικασίας: η βουλγαρική
      Αιτούν δικαστήριο
   
   Apelativen sad Sofia
   
      Αιτών στη διαδικασία αναψηλαφήσεως της ποινικής δίκης
   
   EP
   
      Προδικαστικά ερωτήματα
   
   
            1)
         
         
            Πρέπει το άρθρο 4, παράγραφος 2, του κανονισμού 1889/2005 (
                  1
               ) του Ευρωπαϊκού Κοινοβουλίου και του Συμβουλίου, σύμφωνα με το οποίο ένα μη δηλωθέν χρηματικό ποσό είναι δυνατό να δεσμεύεται σύμφωνα με τις προϋποθέσεις της εθνικής νομοθεσίας, να ερμηνευθεί υπό την έννοια ότι επιτρέπει την αυτόματη κατάσχεση του ποσού αυτού ως συνέπεια της μη δηλώσεώς του, χωρίς να γίνει έλεγχος του ελέγχου της προελεύσεως του ποσού, ή πρέπει να ερμηνευθεί υπό την έννοια ότι επιτρέπει μόνον την προσωρινή δέσμευση του ποσού μέχρι τον έλεγχο της προελεύσεώς του από τις αρμόδιες εθνικές αρχές; Συνάδει το άρθρο 25l, παράγραφος 2, του Nazakatelen kodeks (ποινικού κώδικα) με τη δυνατότητα που προβλέπεται στο άρθρο 4, παράγραφος 2, του κανονισμού 1889/2005;
         
      
            2)
         
         
            Ανάλογα με την απάντηση στο πρώτο ερώτημα: Πρέπει το άρθρο 9, παράγραφος 1, του κανονισμού 1889/2005 του Ευρωπαϊκού Κοινοβουλίου και του Συμβουλίου να ερμηνευθεί υπό την έννοια ότι δεν επιτρέπει εθνική ρύθμιση η οποία, σε περίπτωση παραβιάσεως της υποχρεώσεως δηλώσεως κατά το άρθρο 3 του ως άνω κανονισμού, προβλέπει σώρευση στερητικής της ελευθερίας ποινής ή χρηματικής ποινής με την κατάσχεση του μη δηλωθέντος ποσού χωρίς έλεγχο της προελεύσεώς του; Πρέπει να θεωρηθεί ότι η ταυτόχρονη εφαρμογή των άρθρων 251, παράγραφος 1, του ΝΚ και 251, παράγραφος 2, του ΝΚ –ήτοι η επιβολή των προβλεπομένων στο άρθρο 251, παράγραφος 1, του ΝΚ ποινών και η συνεπεία της καταδικαστικής αποφάσεως κατάσχεση του επίμαχου ποσού που αποτελεί το αντικείμενο του αδικήματος του άρθρου 251, παράγραφος 1, του ΝΚ, συμφώνως προς την υποχρέωση που προκύπτει από το άρθρο 251, παράγραφος 2 του ΝΚ– συνάδει με το άρθρο 9, παράγραφος 1, του κανονισμού 1889/2005, το οποίο απαιτεί, για την περίπτωση παραβιάσεως της υποχρεώσεως δηλώσεως κατά το άρθρο 3 του κανονισμού, τη θέσπιση αποτελεσματικών, αποτρεπτικών και αναλογικών, προς την παραβίαση και τον εξ αυτής προκαλούμενο κίνδυνο για την κοινωνία, κυρώσεων;
         
      (
         1
      )	Κανονισμός (ΕΚ) 1889/2005 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με τους ελέγχους ρευστών διαθεσίμων που εισέρχονται ή εξέρχονται από την Κοινότητα (ΕΕ 2005, L 309, σ. 9).